የትግራይ ሕዝብና ህወሓት በአገሪቱ  አኩልነት ፣ ሰላም፣ ዴሞክራሲና ፍትህ እንዲሰፍን ከባድ መስዋዕትነት  ከፍለዋል -ጠ/ሚ  ኃይለማርያም
– የትግራይ ሕዝብና የህወሓት ተጋዮች በአገሪቱ እኩልነት፣ ሰላም፣ ዴሞክራሲና ፍትህ እንዲረጋገጥ ከሌሎች የአገሪቱ ሕዝቦች ጋር   በመሆን ከባድ የህይወት መስዋትነት መክፍለካቸውን ጠቅላይ ሚኒስትር ኃይለማሪያም ደሳለኝ በህወሓት 40ኛ ዓመት በዓል ላይ ገለጹ። የህወሓት 40ኛ ዓመት የምስረታ በዓል ዛሬ በመቀሌ ስታዲየም ሲከበር ጠቅላይ ሚኒስትሩ እንደገለጹት በአገሪቱ ለዘመናት ዘልቆ የቆየውን የፍትህ፤ የዴሞክራሲና የእኩልነት ጥያቄዎችን ለማረጋገጥ በተደረገው መራር ትግል የትግራይ ሕዝብና ህወሐት ከሌሎች ሕዝቦች ጋር በመሆን ከባድ መስዋዕትነት ከፍለዋል።የካቲት 11 ቀን በአገሪቱ የለውጥ አብዮት እንዲቀጣጠል የማይተካ ሚና አላት ያሉት ጠቅላይ ሚኒስትር ኃይለማሪያም በወቅቱ ህወሓት የጠራ መሥመርን በመከተል በአፍሪካ ትልቅ ሃይል የነበረውን ደርግ ድል በማድረግ ደማቅ ታሪክ ለመጻፍ ችሏል ብለዋል።በየካቲት 11 የተለኮሰው የአብዮት ሻማ ትልቅ ፋይዳ እንዳለው የተናገሩት ጠቅላይ ሚኒስትር ኃይለማሪያም በወቅቱ ጨቋኙን ሥርዓት በመገርሰስ ሕዝባዊ መሠረት ያለው መንግሥት ለማቋቋም ተችሏል ብለዋል።በአሁኑ ወቅት  አገሪቱ  ከትግል ታሪክ ወደ ልማታዊ አርበኝነት የተሸጋገረችበት ነው ያሉት ጠቅላይ ሚኒስትር ኃይለማርያም ታሪክ ያኖሩልንን የሰማዕታትን ዓላማ ይበልጥ ለማሳካት እራሳችንን የምንጠይቅበት መሆኑን ገልጸዋል።ይህን ሕዝባዊ ዓላማ በመሪነት ያሳኩት ታላቁ የቀድሞው ጠቅላይ ሚኒስቴር መለስ ዜናዊ መሆናቸውን ያስታወሱት ጠቅላይ ሚኒስትር ኃይለማሪያም ወጣቱ ትውልድ በአረንጓዴ ልማት በንቃት ሊሳተፍ እንደሚገባና የሰማዕታትን ክቡር አደራ ከግብ ማድረስ ይገባዋልብለዋል።ባለፉት 23 ዓመታት ለትግል የተነሳሳው ትውልድ አሁንም በአገሪቱ ዙሪያ መለስ ልማቶችን እያስመዘገበ የሚገኝ ሲሆን የመንግሥትን እጅ ሳይጠብቅ ጋራዎችንና ሸንተሮሮችን በታታሪነት እያለማ መሆኑን ጠቅላይ ሚኒስቴር ኃይለማሪያም ገልጸዋል።  የካቲት 11 ቀን በተለኮሰው ትግል በተገኘው ውጤት ሁሉም የአገሪቱ ሕዝቦች በልማቱ በሰፊው በመንቀሳቀስ ተጠቃሚ መሆናቸውን ጠቅላይ ሚኒስትር ኃይለማርያም ደሳለኝ አክለው ገልጸዋል ።በአገሪቱ በግብርናው ልማትና በተፈጥሮ ሃብት የተመዘገቡት የልማት ድሎች  በኢንዱስትሪና በቱሪዝም ዘርፎች መደገም አለባቸው ያሉት ጠቅላይ ሚኒስትር  ኃይለማርያም ደሰላኝ  በመልካም አስተዳደሩም በኩል  ይበልጥ መረባርብ ያስፋልጋል ብለዋል። በመጨረሻም የትግራይ ሕዝብን  አሁን ከያዘው  የልማት፤ የሰላምና የዴሞክራሲ መሥመሩ ለማስወጣት የሚጥሩትን ወገኖችን ነቅቶ  በመጠበቅ  ልማቱን አጠናክሮ እንዲቀጥል ጥሪ አቅርበዋል።      የተለያዩ አገራት መሪዎችን ጨምሮ ከ10 ሺህ በላይ ታደሚዎች በመቀሌ ስቴድየም በተካኬደው በዓል ላይ ተገኝተዋል።